Cás Madeleine McCann

Tachrán as Sasana ab ea Madeleine McCann (12 Bealtaine 2003 - ?). Bhí sí ar saoire lena tuismitheoirí i bPraia de Luz na Portaingéile nuair a chuaigh sí ar iarraidh ar 3 Bealtaine 2007. Meastar go mb'fhéidir gur fuadaíodh agus gur dúnmharaíodh í, ach ní bhfuarthas a corp riamh, agus ní bhfuarthas amach riamh céard a tharla go díreach, nó cé a bhí freagrach as. Tharraing an cás clampar, i Sasana go háirithe, sna blianta dár gcionn.

mion|clé|Teachtaireachtaí ómóis i Rothley ar 17 Bealtaine 2007
clé|mion|Praia da Luz

 Scannail agus éagóir 
mion|clé|Teachtaireachtaí ómóis i Rothley ar 17 Bealtaine 2007Ar feadh tamaill, caitheadh amhras ar na tuismitheoirí. I Márta 2008, b'éigean do The Daily Express agus The Daily Star leithscéal neamhchoinníollach a ghabháil le tuismitheoirí Madeleine ar a gcéad leathanaigh, mar aon le suim ollmhór airgid (breis is leathmhilliún punt) a dhíol le fondúireacht a bunaíodh ar son an tachráin.

I gcás The Express, fritheadh go raibh breis is céad alt clúmhillteach curtha i gcló acu faoi Gerry agus Kate McCann, na tuismitheoirí. I measc na líomhaintí a cuireadh ina leith, dúradh gurb iad a mharaigh a n-iníon nó gur dhíol siad í le mangairí leanaí siocair go raibh siad gann ar airgead. 

Bhí an cás seo neamhghnách ar bhealach mar gur poll dubh a bhí ann; sa mhéid is ná tháinig aon chlabhsúr ar an scéal faoin am a cuireadh an dlí ar na nuachtáin. Ar ndóigh, fiú dá mba rud é go raibh bunús leis na líomhaintí áiféiseacha sin, ní bheadh dóigh ar bith ag na nuachtáin iad a chruthú. 

Léirigh suirbhé taighde margaidh a rinne na nuachtáin thuasluaite i measc a gcuid léitheoirí tamall roimhe sin go raibh cíocras damanta ag an phobal chun aon scéal a bhain le himeacht Madeleine McCann gan tásc ná tuairisc. Go deimhin, bhí sé mar pholasaí ag go leor nuachtán, sa Bhreatain agus in Éirinn, tuairisc a chur ar an chéad leathanach.

 2022 
Creideann lucht an fhiosraithe gur mharaigh fear as an nGearmáin, Christian Brueckner, Madeleine. Cuireadh é i bpríosún sa Ghearmáin in Aibreán 2022 tar éis dó a bheith ciontaithe as bean 72 bliain d’aois as Meiriceá a éigniú in Praia da Luz  sa bhliain 2005.  Gabhadh Brueckner in 2019.

Bhí Brueckner ina chónaí in Praia da Luz idir 2000 agus 2017. Ceistíodh é faoi chás Madeleine McCann ach dúirt sé riamh nach raibh a fhios aige dada faoi. Ar 11 Deireadh Fómhair 2022, cuireadh trí chúis éignithe agus dhá chúis maidir le drochúsáid ghnéasach leanaí ina leith. Bhí éigniú mná as Éirinn in 2004 ar cheann de na cúiseanna.  Ach níor ciontaíodh riamh é as an méid sin. Chuir Brueckner isteach téarma príosúin seacht mbliana sa Ghearmáin idir 2019-2025. 

 2025 
Tionscnaíodh cuardach nua i mí na Bealtaine  2025 in Praia da Luz ar iarratas ó phóilíní sa Ghearmáin.

 Féach freisin 
 Péidifilia

 Tagairtí 

Catagóir:2007
Catagóir:An Phortaingéil
Catagóir:Fuadaigh
Catagóir:Dúnmharuithe
Catagóir:Mí-úsáid leanaí
Catagóir:Péidifilia
Catagóir:Scannail